kardosdrur/scandi-wiki huggingface dataset:
EFAF Cup

EFAF Cup er en international konkurrence for europæiske amerikansk fodbold-hold. EFAF Cup er den næsthøjest rangerende konkurrence inden for amerikansk fodbold i Europa efter European Football League (EFL) og kan sammenlignes med UEFA Europa League i fodboldens verden. Cuppen arrangeres af European Federation of American Football.

Konkurrenceformat 
Kvalificerede hold inddeles i grupper af tre. Disse spiller en gang mod hinanden i hhv. en hjemme- og en udekamp. Vinderne af grupperne går direkte videre til semifinalerne (i fald der kun er kvalificerede hold nok til fire grupper) eller via kvartfinaler.

Spillere 
Deltagende hold skal indlevere en liste til EFAF over højest 60 spillere senest den 31. marts, der kan deltage i kampene. Til de enkelte kampe skal de fremlægge en liste på 45 af de 60 spillere, der kan deltage på dagen. Heraf må højest 3 være såkaldt "amerikanske", hvilket i EFAF-regler betyder amerikansk, canadisk, mexikansk eller japans statsborgerskab. Der er dog ingen restriktioner for, hvor mange af de 3 der kan være på banen af gangen.

EFAF Cup-finaler

Vindere

Efter hold

Efter land

Referencer

Eksterne henvisninger 
 Officiel hjemmeside 

Amerikansk fodbold
Æselfoder

Æselfoder (Onopordum acanthium) er en dækfrøet plante i Kurvblomst-familien. Det er en 1-2 meter høj hvidfiltet og tornet plante, der har nedløbende blade i op til 2 centimeter brede vinger på stænglen. Blomsterkurven er 2-6 centimeter i diameter. Blomsterne er rødlilla. På engelsk hedder den Scotch (or Scottish) thistle, men må ikke forveksles med spear thistle (Cirsium vulgare), på dansk horsetidsel, der også kaldes Scotch eller Scottish thistle, og som er Skotlands nationalblomst.

I Danmark vokser den hist og her på affaldspladser, vejkanter og strandvolde.

Referencer

Eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Kurvblomst-familien
Bronwyn Bancroft

Bronwyn Bancroft (født 1958) er en australsk aboriginsk kunstner, kendt for at være den første australske modedesigner, der er inviteret til Paris for at vise sine værker. Bronwyn Bancroft er født i Tenterfield, New South Wales og uddannet i Canberra og Sydney.

Eksterne henvisninger 
 Bronwyn Bancrofts designfirma
 Eksempler på Bancrofts kunst , fra en udstilling ved Wilson Street Gallery, Sydney, 2010

Modeskabere
Personer fra Australien
Johan Matthias Lahn

Johan Matthias Lahn (født 10. december 1728 i Hamborg, død 1. oktober 1802 i Odense) var en dansk erhvervsmand, der skabte en stor forretning på sin handskemagervirksomhed, som han overtog efter sin tante og svoger. Ved deres død i 1763 overtog han, som universalarving, en stor pengebeholdning, forretningen og deres gård med den forpligtelse at gården skulle gøres til en stiftelse. Under hans ledelse voksede virksomheden sig så stor at man eksporterede handsker til både Tyskland, Holland og Italien. Ved sin død overgik gården og hans samlede formue til hans egne legater, herunder: Legater for fattige borgere i Odense, for fattige enker og for ugifte piger af embeds- og middelstanden. Den største del af hans efterladte formue overgik dog sammen med gården til den 'Lahnske Stiftelse for hjælpeløse Børn' som trådte i kraft på hans fødselsdag i 1804.

Kilder 
 Dansk Biografisk Lexicon 1887 – 1905

Personer i Dansk Biografisk Leksikon
Håndværkere fra Danmark
Fabrikanter fra Danmark
Filantroper fra Danmark
Legatstiftere fra Danmark
Personer fra Hamborg
Danskere i 1700-tallet
Militærfolk fra Danmark
Florian Hart

Florian Hart (født 11. maj 1990 i Linz) er en østrigsk fodboldspiller, der spiller hos SV Mattersburg. Han fungerer som back på begge sider. 

Florian Hart har tidligere blandt andet spillet for den østrigske klub LASK Linz og for Sønderjyske i Danmark.

Efter 9 måneder uden sejre for SønderjyskE, på hjemmebanen Haderslev Fodboldstadion, var Hart med til at bryde klubbens negative stime med et langskud fra kanten af feltet til 2-1 i SønderjyskE's 3-1 sejr over EfB. Dette var Harts første mål i Superligaen og blot det 5 østrigske mål scoret nogensinde i Superligaen, fortdelt på 2 spillere.

I januar 2014 transfervinduet skiftede Hart tilbage til hjemmelandet, denne gang til SV Grödig.

Referencer

Eksterne henvisninger 

Fodboldspillere fra Østrig
Fodboldspillere fra LASK Linz
Fodboldspillere fra SønderjyskE
Wilhelm Stoll Maschinenfabrik GmbH

Wilhelm Stoll Maschinenfabrik GmbH også kaldet STOLL. Tysk producent af frontlæssere med hovedsæde i Lengede i Tyskland.

Virksomhedens historie 
Virksomheden blev grundlagt i 1878 i Luckenwalde ved Berlin. Mellem 1906 og 1945 var virksomheden beliggende i Torgau ved Elben, men efter 2. Verdenskrig blev den genopbygget i Lengede sydøst for Hannover. Virksomheden producerede i mange år roeoptagere, river, rotorvendere og frontlæssere.

I 1997 overtog moderselskabet til JF-Fabriken i Danmark 20 % af aktierne i virksomheden, og i 1999 overtog man de resterende aktier. Efterfølgende indledtes et tættere samarbejde mellem STOLL og JF-Fabriken. I forbindelse med ejerskiftet stoppede produktionen af roeoptagere. STOLL producerede derefter river, rotorvendere og frontlæssere, hvilket komplementerede produkterne fra JF godt.

JF og Wilhelm Stoll Maschinenfabrik GmbH (STOLL) samlede i 2005 alle maskiner til produktion og udfodring af grøntfoder til kvægbrug i et samlet produktprogram, som markedsføres under navnet JF-STOLL. I 2007 blev produktionen af river og rotorvendere flyttet fra Lengede til JF-Fabriken i Sønderborg. Wilhelm Stoll Maschinenfabrik GmbH specialiserede sig herefter i produktion af STOLL frontlæssere.

Eksterne henvisninger 

Landbrugsmaskinproducenter
Etableret i 1878
Maskinproducenter fra Tyskland
14. etape af Tour de France 2012

Fjortende etape af Tour de France 2012 var en 191 km lang bjergetape. Den blev kørt søndag den 15. juli fra Limoux til Foix.

 Etape: 14. etape
 Dato: 15. juli
 Længde: 191 km
 Gennemsnitshastighed: 39,451 km/t

Point- og bjergspurter

Pointspurt (Tarascon-sur-Ariège) 
Efter 99 km

1. bjergspurt (Col du Portel) 
2. kategori stigning på Col du Portel, efter 30 km (601 m; 5,3 km à 6,3 %)

2. bjergspurt (Port de Lers) 
1. kategori stigning på Port de Lers, efter 126,5 km (1.517 m; 11,4 km à 7 %)

3. bjergspurt (Mur de Péguère) 
1. kategori stigning på Mur de Péguère, efter 152,5 km (1.375 m; 9,3 km à 7,9 %)

Resultatliste

Manglende ryttere 
 188  Robert Kišerlovski (AST) udgik.

Ekstern henvisning 
 Etapeside  på Letour.fr   

 14

en:2012 Tour de France, Stage 11 to Stage 20#Stage 14
Ulrich Otto von Dewitz

Ulrich Otto von Dewitz (14. juni 1671 på Gross Daberkow, Mecklenburg – 5. august 1723 i Dölitz) var en dansk officer, bror til Franz Joachim von Dewitz.

Karriere 
18 år gammel trådte han i dansk tjeneste ved sin fætter Theodosius von Levetzows kompagni af prins Georgs infanteriregiment og fulgte med dette til Irland, men fik 1693, da hjælpekorpset blev sendt over til Nederlandene, en plads som kornet ved Jens Maltesen Sehesteds rytterregiment; 1696 blev han løjtnant ved hertug Carl Rudolph af Württemberg-Neuenstadts regiment, hvor broderen tjente som major, og fulgte 1698 med denne til 2. fynske nationale Rytterregiment, hvor han 1700 blev ritmester. 1701-09 deltog han i Den Spanske Arvefølgekrig, det første år som major ved 3. Jyske og derefter som oberstløjtnant ved 2. Sjællandske Rytterregiment; han udmærkede sig ved Höchstädt 1704 og fik 1708 obersts karakter. Året efter blev han chef for det såkaldte Ungarske Rytterregiment, der vendte hjem fra østrigsk tjeneste i en meget medtaget tilstand og derfor det første år blev stående i Hertugdømmerne for at bringes på fode.

1710 blev Dewitz forfremmet til brigader, 1714 til generalmajor. Under felttogene i Nordtyskland 1711-16 vandt han og hans regiment sig et smukt navn, i reglen under den ældre Dewitz' kommando; særlig kan nævnes deres tapre forhold i slaget ved Gadebusch 1712, hvor Dewitz blev let såret, og under landgangen på Rügen 1715, efter hvilken Dewitz blev chef for den på øen efterladte besætning. 6. november 1717 afgav Dewitz sit regiment til grev Christian Friis og trak sig tilbage til Mecklenburg, hvor han havde købt Gross Milsow m.fl. godser; toårsdagen derefter tog han afsked af dansk tjeneste med generalløjtnants karakter.

Ægteskaber 
Ved samme tid mistede Dewitz sin hustru; han havde 3. marts 1703 på Rugård ægtet Anna Margrethe Cathrine komtesse Wedell, datter af Wilhelm Frederik Wedell, første greve af Wedellsborg. 18. april 1721 giftede han sig på ny med Christiane Sophie von Lesten (Lehst?) (25. juli 1700 – 1753), datter af meklenborgsk landråd C.W. von Lesten til Dölitz. 2 år efter (5. august 1723) døde han og blev bisat i sin familiebegravelse i Holzendorf. Hans enke ægtede senere preussisk general Wilhelm Ludwig von Bissing til Kreckow.

Dewitz' efterkommere forblev bosatte i Mecklenburg, men enkelte af dem har senere været i dansk tjeneste.

Kilder 
 H.W. Harbou, "Ulrich Otto von Dewitz", i: C.F. Bricka (red.), Dansk Biografisk Lexikon, København: Gyldendal 1887-1905.
 Sellmer, Nachrichten über das Geschlecht der von Dewitz, 1771.

Personer i Dansk Biografisk Leksikon
Generalløjtnanter fra Danmark
Personer i Den Store Nordiske Krig fra Danmark-Norge
Godsejere fra Tyskland
Kavaleriofficerer fra Danmark
Danskere i 1600-tallet
Danskere i 1700-tallet
Tyskere i 1600-tallet
Tyskere i 1700-tallet
Ulrich Otto
Atsinananas regnskove

Atsinananas regnskove er et verdensarvsområde på Madagaskar, bestående af seks nationalparker: Nationalpark Marojejy, Nationalpark Masoala, Nationalpark Zahamena, Nationalpark Ranomafana, Nationalpark Andringitra og Nationalpark Andohahela. Alle parkerne ligger på østsiden af den store ø, og udgør med et samlet areal på 479.661 ha, tilsammen ca. 20% af østatens tilbageværende regnskovsområder. Med undtagelse af Masoala ligger alle parkerne i bjergområder.

Begrundelsen for verdensarvsstatus er at disse områder er afgørende for at opretholde den unike biologiske mangfoldighed på Madagaskar.

De enkelte parker 
Marojejy nationalpark ligger i et bjergområde på den nordøstlige del af øen. Det blev først fredet i 1952, og blev nationalpark i 1998. Parken omfatter både regnskov og tundraagtige bjeergområder.

Nationalpark Masoala  ligger på Masoalahalvøen i den nordøstlige del af landet, og er det største af østatens værneområder. Det er oprettet i 1997, og omfatter 2.300 km² regnskov og 100 km² marine områder. Parken omfatter regnskov, kystskov, marskland og mangrove. I de marine områdene findes koralrev. Skovene huser ti forskellige lemurarter, blandt andet Varecia rubra som er endemisk for halvøen.

Nationalpark Zahamena  ligger mod nordøst, og består af to dele, adskilt af landsbyer. Landskabet består af bratte floddale. Zahamena gik over til at blive nationalpark i august 1997.
 
Nationalpark Ranomafana ligger på den sydøstlige del af på Madagaskar. Den blev oprettet i 1991, for at bevare biologisk mangfoldighed og reducere trykket af menneskelig aktiviteter på området.

Nationalpark Andohahela  på den sydøstlige del af øen dækker 760 km² af Anosybjergene. Bjergene byder på en usædvanlig variation av biotoper, fra den regntunge østside til den tørre vestside. Dette blev en nationalpark i 1997 og vandt prisen "The Best New Project Ecotouristic of the year" i 1999

Nationalpark Andringitra  i Fianarantsoaprovinsen blev etableret i 1999. Parken omfatter et dramatisk bjerglandskab omkring bjergtoppen Ivohibe, 2.658 moh. Parken er et af de områder på øen med størst biologisk mangfoldighed.

Eksterne kilder og henvisninger 
 Udredning for verdensarvstatus pdf
 parcs-madagascar.com (fransk)
 wildmadagascar.org
 marojejy.com
 Madagascar National Parks 

Madagaskars geografi
Verdensarvsområder i Afrika
Nationalparker i Afrika
Tumlingtar Airport

Tumlingtar Airport , også kendt som Tumling Tar Airport, er en lufthavn beliggende i Tumlingtar, en by i Nepal.

Faciliteter 
Lufthavnen ligger i en højde af 1.700 fod (518 m) over havets overflade. Den har en landingsbane som er 4.000 fod (1.200 m) i længden.

Lufthavne og destinationer

Kilder

Eksterne henvisninger 
 Ulykkeshistorie for TMI / VNTR hos Aviation Safety Network 

Lufthavne i Nepal
ICarly (sæson 5)

Den femte sæson af iCarly begyndte at vises på Nickelodeon den 13. august 2011 og sluttede den 21. januar 2012 efter 11 epiosder.

Oversigt over handling 

Efter begivenhederne i afsnittet "iOMG" i sæson 4, hvor Sam kyssede Freddie, forsvinder hun i tre dage. Carly ved hvad Sams mobiltelefons adgangskode er, og brugen af mobiltelefon-tracking software afslører, at Sam har indlagt sig selv på et psykiatrisk hospital. Freddie besøger hende for at finde ud af, at hun ikke kan håndtere sine blandede følelser af kærlighed og had til ham. Freddie afslører, på en iCarly webcast live fra den psykiatrisk hospital, at også hans følelser er vigtige. Han går op til hende og kysser hende, som symboliserer starten på et nyt forhold.

I de næste par episoder ("iLost My Mind", "Idate Sam & Freddie", "iCan't Take It", og "iLove You"), er Sam og Freddies forhold voksende. Sam og Freddie er et par, men de holder slås over løsningen på ét problem og Carly ender med at blive deres ufrivillige 'parterapeut'. Dette driver Carly til vanvid, når Sam og Freddie ender med at gå til Carly klokken 3 om morgenen for et dumt skænderi. Carly ender med at blive trukket ind i en middags-date med Sam og Freddie, men bliver virkelig ophidset, da hun skal sidde ved et bord for sig selv.
Efter en anden kamp mellem de to, går Carly hjem og forlader Sam og Freddie forvirret.

I næste episode, er Spencer tvunget til at lyve for Fru Benson om, hvor Freddie er, fordi hun ikke kender til hans og Sams forhold. Fordi Sam er i et forhold med Freddie, hendes tidligere syndebuk, er hendes nye syndebuk Gibby. Gibby ikke lide, hvordan Sam behandler ham, så han beslutter sig for at rådføre sig med Fru Benson om Sam og Freddies forhold. Hun kan ikke godtage deres forhold.
I den næste episode, siger Carly, at Sam og Freddie skal prøve hinandens hobbyer, men da Sam besøger Freddies modeltog-klub springer hun togene op, hvor på at Freddie bliver smidt ud.
Så Sam tager Freddie med for at besøge hendes onkel Carmine og fætter Chaz i fængsel. Hun putter skinke i hans bukser, som til sidst får ham fanget af sikkerheds-vagterne, som ophidser Carmine og Chaz. Sam og Freddie ender at bryde op i slutningen grundet af noget, Carly sagde: at de har en forbindelse mellem hinanden, men deres personligheder er for forskellige. Forholdet slutter på en forholdsvis venlig bemærkning, med antydningen af genopblussen skal en af dem arbejde på deres personlighed.

Episoder

Medvirkende

Andre medvirkende

Kilder 

Sæsoner af iCarly
Dan 2.

Dan 2. er en dansk sagnkonge, der omtales i bog 4, kapitel 6 af Danmarkskrøniken Gesta Danorum af Saxo Grammaticus. Han er ikke nævnt i andre krøniker eller sagaer og kan være en variation af Kong Dan.

Han var søn af Uffe den Spage.

Se også 
Kong Dan
Dan 3.
Danske sagnkonger

Kilder 

Nordiske folkesagnkonger
Uldrupgård

Uldrupgård  er en firelænget gård i Åkær Ådal i Falling Sogn Odder Kommune. Den fredede gård var en såkaldt Schäfergård som betyder en gård bygget til fåreavl (efter tysk: Schaf = får), og er opført i begyndelsen af 1800-tallet, af den daværende godsejer på Åkær grev Henrik Reventlow der ejede godset fra 1802 til 1838. Der var fårehold på gården helt frem til 1930'erne, i 40'erne og 50'erne var der grisestalde i de 2 sidebygninger, men herefter forfaldt den voldsomt. I 1997 iværksatte godsejer Johan Koed-Jørgensen en omfattende restaurering så bygningerne nu står velbevarede. Bygningerne er præget af holstensk byggeskik, og især stubladen med lave mure i kampesten og et stort stråtag er bemærkelsesværdig; de øvrige bygninger er i kalket bindingsværk. I år 2000 blev restaureringen præmieret med et diplom fra den europæiske bevaringsorganisation Europa Nostra.

Uldrupgård udlejes nu som selskabslokaler til bl.a. bryllupper, konfirmationer, fødselsdage, konferencer, naturskoler og lignende. Den ligger ved østenden af Uldrup Bakker i det store fredede område nord for Horsens Fjord

Eksterne kilder og henvisninger 
 Uldrupgård, Uldrup Bakker
 Uldrupgårds historie

Noter 

Lokaliteter i Odder Kommune
Fredede bygninger, konstruktioner og anlæg i Odder Kommune
Dan 3.

Dan 3. var en dansk konge, der fortælles om i Saxo Grammaticus' krønike Gesta Danorum. Han nævnes i 4. bogs 9. kapitel. Han nævnes ikke i andre krøniker eller sagaer, så han er muligvis en variant af kong Dan.

Se også 
Kong Dan
Dan 2.
Danske sagnkonger

Kilder 

Nordiske folkesagnkonger
Shy'm

Shy'm, (født som Tamara Marthe), er en fransk sanger og danser. Hun er født den 28 november
1985 i Trappes i Yvelines af en mor fra France métropolitaine og en far fra Martinique.

Biografi

Barndom og musikalsk debut 
Hun var tidligt glad for musik og dans. Og syntes specielt godt om Red Hot Chili Peppers og Beyoncé, derudover er hun
vokset op med Zouk og rythm'n'blues.

Den første succes (2006-2009) 
Hendes første album var Mes fantaisies, der udkom i slutningen af 2006 i Frankrig. Den 25. september 2008, udkom hendes andet studiealbum: Reflets. Efter dette andet album hælder hendes musikstil mere og mere mod pop og elektro.

Efterfølgende albums og den første turné (2010- ) 
Albummet Prendre l'air, udkom 14. juni 2010, og lagde sig hurtigt i spidsen af solgte albums, singlen Je sais, som blev udgivet som en promotionsingle for albummet opnåede en 3. plads over antallet af solgte singler.

Sammen med sin dansepartner Maxime Dereymez, vandt hun 2den sæson af Danse avec les stars, hvor hun opnåede 65% af stemmerne foran Philippe Candeloro, og med Baptiste Giabiconi på 3dje pladsen.

Hun startede sin første turné med en koncert på Zénith de Paris, den 20. december 2011 og fortsatte herefter ud i resten af Frankriget fera ensuite une tournée à travers la France sous le nom du Shimi'Tour
.

Shy'm deltog i gruppen Paris Africa da hun sang nummeret Des Ricochets og blev en del af Enfoirés i 2012.

Den 27. april 2012, udgav hun en sang, som man gratis kunne downloade, sangen hed Shimisoldiers og var ment som en tak til sine fans, for at de havde støttet hende i begyndelsen af hendes karriere.

Hendes fjerde studiealbum Caméléon, udkom den 25. juni 2012, samme dag udkom hendes tre første albums i et kuffertsæt L'Intégrale.

Betydning af kunstnernavn 
Hendes kunstnernavn Shy'm er sammenskrivning af Shy, der betyder genert på engelsk og et M for Martinique.

Diskografi

Albummer 
 Mes Fantaisies (2006)
 Reflets (2008)
 Prendre L'air (2010)
 Caméléon (2012)
 Solitaire (2014)
 À nos dix ans (2015)
 Héros (2017)
 Agapé (2019)

Singler 
 Femme de couleur (2006)
 Victoire (2006)
 T'es parti (2007)
 Oublie-moi (2007)
 Rêves d'enfants (2007)
 La Première Fois (2008)
 Si tu savais (2008)
 Step back (2009)
 Je sais (2010)
 Je suis moi (2010)
 Prendre l'air (2011)
 Tourne (2011)
 En apesanteur (2011)
 Et alors ! (2012)
 On se fout de nous (2012)
 Veiller tard (2012)
 Et si (2012)
 White Christmas (2012)
 Caméléon (2013)
 Contrôle (2013)
 La Malice (2014)
 L'Effet de serre (2014)
 On s'en va (2015)
 Silhouettes (2015)
 Il faut vivre (2015)
 Tandem (2015)
 Vivre ou survivre (2016)
 Mayday (2017)
 Si tu m'aimes encore (2017)
 Madinina (2018)
 La Go (2018)
 Absolem (2019)
 Puerto Rico (2019)
 Amiants (2019)
 Olé Olé (2019)
 Sourire (2019)
 Boy (2020)
 Ensemble (2020)
 Tadada Tututu (2021)
 Sunset Pyromane (2021)

Eksterne henvisninger

Kilder 

Sangere fra Frankrig
Personer fra Trappes
Les Enfoirés
Trappes

Trappes er en mindre fransk kommune i departementet Yvelines. Byen ligger tretten kilometer sydvest for Versailles og regnes med til Paris' forstæder.

Trappes er en del af Communauté d'agglomération de Saint-Quentin-en-Yvelines.

Geografi

Placering 
Trappes ligger på en højslette sydvest for Versailles. Den grænser op til kommunerne Bois-d'Arcy i nordøst, til Montigny-le-Bretonneux i øst, til Magny-les-Hameaux i sydøst, til Mesnil-Saint-Denis og til Saint-Lambert-des-bois i syd, til Elancourt i vest og til Plaisir og Étang de Saint-Quentin og dennes Base de plein air et de loisirs i nord. En del af skoven Port-Royal des Champs, i syd.

Trappes ligger ligeledes op til Parc naturel régional de la haute vallée de Chevreuse.

I alt er der 925 ha grønne områder i kommunen, hvilket svarer til 298 m2pr. indbygger.

Geologi og topografi 
Åen Rhodon, som er en biflod til Yvette, har sit udspring i Trappesskoven.

Élancourthøjen, som er en kunstig høj, der er 231 meter høj og som delvist ligger i Trappes er det højeste punkt i departementet Yvelines, men også det højeste punkt i regionen Île-de-France.

Klima 
Klimaet i Trappes er et tempereret klima, som er delvist under indflydelse fra et oceanisk klima i vest og et kontinentalt klima i øst. Det er ikke specielt fugtigt med en gennemsnitlig årlig nedbør på 650 mm. Den dominerende vindretning er vest eller sydvest, hvilket beskytter området mod den værste forurening fra det nærliggende Paris-område.De koldeste måneder er december og januar, de varmeste er juli og august. Den højeste temperatur, der er målt var den 6. august 203, hvor der blev målt 39,1 °C.

Historie 
Trappes blev kendt i slutningen af juli 2013, da en simpel anholdelse af en tilsyneladende voldelig ægtemand, udviklede sig til voldelige optøjer, der strakte sig over flere dage..

Kilder 

 
Byer i Yvelines
Julius Hübner

Rudolf Julius Benno Hübner (27. januar 1806 i Öls i Schlesien – 7. november 1882 i Loschwitz ved Dresden) var en tysk historiemaler.

Hübner, der 1826 fulgte med sin lærer Friedrich Wilhelm von Schadow fra Berlin til Düsseldorf, var med sin reflekterende, stærkt litterært anlagte kunst ses f.eks. i Roland befrier Isabella fra 1828 efter Ludovico Ariosto, en af Düsseldorfskolens mest bekendte mænd; i sine nytestamentlige billeder stod han Nazarenerne nær. Kun i forholdsvis kortere tid umiddelbart knyttet til Düsseldorf, 1826— 29 og 1834—39, bidrog han gennem sin virksomhed i Dresden, hvor han længe virkede som akademiprofessor, fra 1871 som direktør for Malerigalleriet, meget til at give de Düsseldorfske malergrundsætninger større råderum; ved sine studier efter de venetianske mestre søgte han at skaffe større fylde i farven. Blandt hans religiøse arbejder kan nævnes: Som forfatter optrådte han med det ikke meget kritisk-videnskabelige katalog over Dresdens galleri, Bilder-Brevier der Dresdner Gallerie.

Hans søn Eduard Hübner, f. 27. maj 1842 i Dresden, uddannet bl.a. i Düsseldorf under sin onkel Bendemann, har virket som maler med bl.a. genrebilleder fra Capri, kirkelige værker, billedhugger og i kunstindustriens tjeneste.

Værker

Maleri 
 Ruth og Naomi
 Skytsenglene, 1836
 Christus-Barnet, 1837
 Hiob og hans Venner, 1838, Frankfurt
 Den gyldne Tid, 1847, Dresdens Galleri
 Christi Opstandelse, 1844
 det store alterbillede 'Ser Lilierne paa Marken, Halle
 Den babylonske Hore Luther’s Disputats med Eck, 1866, Dresdens Galleri
Portrætter
 Wilhelm Schadow
 Th. Hildebrands familiebillede
 David Friedländer
 Litteratur 
 Bilder-Brevier der Dresdner Gallerie'' i 2 bind 5. oplag 1880
 desuden digte, sonetter med mere.

Galleri

Kilde 

Malere fra Tyskland
Historiemalere
Tyskere i 1800-tallet
Personer fra Schlesien